ai4bharat/Pralekha huggingface dataset:
நிதி அமைச்சகம்
நிதி அமைச்சகத்தின்கீழுள்ள செலவினங்கள் துறை, 2022 அக்டோபர் 2 முதல் அக்டோபர் 31 வரை அரசு அலுவலகங்களில் தூய்மை மற்றும் நிலுவையில் உள்ள பிரச்சினைகளுக்கு தீர்வு காண்பதற்காக சிறப்பு பிரச்சாரம் 2.0-வை மேற்கொண்டது
பணியிடங்களில் தூய்மை என்ற நோக்கத்தின் அடிப்படையில், நிதி அமைச்சகத்தின் கீழுள்ள செலவினங்கள் துறை, அதனுடன் இணைக்கப்பட்ட அலுவலகங்கள் மற்றும் துணை அலுவலகங்கள், மத்திய ஓய்வூதியக் கணக்கு அலுவலகம், அருண் ஜெட்லி தேசிய நிதி மேலாண்மை நிறுவனம் உள்ளிட்டவை தூய்மை சிறப்பு பிரச்சாரம் 2.0-இல் பங்கேற்றன.
2022 அக்டோபர் 2 முதல் அக்டோபர் 31 வரை, அரசு அலுவலகங்களில் தூய்மை மற்றும் நிலுவையில் உள்ள பிரச்சினைகளுக்கு தீர்வு காண்பதற்கான சிறப்பு பிரச்சாரம் 2.0-வை கடைப்பிடித்தன. இதன் முக்கிய நோக்கம் நிலுவையில் உள்ள விஷயங்கள்/பிரச்சினைகளை கண்டறிந்து சரியான நேரத்தில் தீர்வு காண்பது, சுமையை குறைக்க ஏற்கனவே உள்ள விதிகள் மற்றும் நடைமுறைகளை தளர்த்துதல் உள்ளிட்டவை மேற்கொள்ளப்பட்டன.
செப்டம்பர் 14 முதல் 30 வரையிலான காலகட்டத்தில் மேற்கொள்ளப்பட்ட தூய்மை பிரச்சாரத்தின் முதற்கட்டத்தில், பல்வேறு துறைகளின்கீழ் நிலுவையில் உள்ள நாடாளுமன்ற உறுப்பினர்களின் பரிந்துரைகள், அமைச்சகங்களின் பரிந்துரைகள், பொதுமக்களின் குறைகள், முறையீடுகள், மறுஆய்வு செய்யப்பட வேண்டிய கோப்புகள் உள்ளிட்டவை அடையாளம் காணப்பட்டன. இவற்றை சரி செய்யும் பணிகளில் அனைத்து அதிகாரிகளும் ஈடுபட்டுள்ளனர். இதுவரை மேற்கொள்ளப்பட்ட நடவடிக்கை மற்றும் முயற்சிகளின் வாயிலாக நிலுவையில் உள்ள பெரும்பாலான விஷயங்களுக்கு தீர்வு காணப்பட்டுள்ளதுடன், அலுவலகங்களில் தூய்மைப் பணிகளை செய்வதில் செலவினங்கள் துறை வெற்றி பெற்றுள்ளது.
2022 அக்டோபர் 2 முதல் 31 வரையிலான தூய்மை பிரச்சாரம் 2.0 நடவடிக்கைகளின்போது, நாடாளுமன்ற உறுப்பினர்களிடமிருந்து பெறப்பட்ட 124 கேள்விகளில் 120-க்கு பதில் அளிக்கப்பட்டுள்ளது. 52 பொதுப்புகார்களுக்கு எதிராக நடவடிக்கை எடுக்கப்பட்டதுடன் 49 மேல்முறையீடுகள் தள்ளுபடி செய்யப்பட்டுள்ளன. தேவையற்றதாக கருதப்படும் குப்பைகள் மற்றும் காலாவதியான பொருட்களும் அடையாளம் காணப்பட்டுள்ளன. பழைய பொருட்களை விற்பனை செய்ததன் மூலம் சுமார் 2 லட்சத்து 18 ஆயிரத்து 200 ரூபாய் வருவாய் ஈட்டப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1872295
பிரதமர் அலுவலகம்
55 கிலோ பிரிவில் பளுதூக்குதல் போட்டியில் வெள்ளிப் பதக்கம் வென்ற சங்கேத் சர்காருக்கு பிரதமர் வாழ்த்து
2022 காமன்வெல்த் விளையாட்டுப் போட்டிகளின் பளுதூக்கும் போட்டியில், 55 கிலோ எடைப்பிரிவில் வெள்ளிப் பதக்கம் வென்றதற்காக சங்கேத் சர்காருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“சங்கேத் சர்காரின் அபாரமான முயற்சி! அவர் மதிப்புமிக்க வெள்ளியை வெல்வது காமன்வெல்த் போட்டியில் இந்தியாவுக்கு ஒரு சிறந்த தொடக்கமாகும். அவருக்கு வாழ்த்துக்கள் மற்றும் அனைத்து எதிர்கால முயற்சிகளுக்கும் வாழ்த்துக்கள்’’.
பிரதமர் அலுவலகம்
கிரிக்கெட் வீரர் ரிஷப் பந்த் விபத்தில் சிக்கியது வருத்தம் அளிக்கிறது: பிரதமர்
பிரபல கிரிக்கெட் வீரர் ரிஷப் பந்த் விபத்தில் சிக்கியிருப்பது குறித்து தமது கவலையை வெளிப்படுத்தியுள்ளார்.
இது தொடர்பாக அவர் வெளியிட்டுள்ள ட்விட்டர் பதிவில் கூறியிருப்பதாவது :
“பிரபல கிரிக்கெட் வீரர் ரிஷப் பந்த் விபத்தில் சிக்கியது அறிந்து கவலைக்குள்ளானேன். அவர் நலன் அடையவும் நல்ல ஆரோக்கியத்துக்கும் இறைவனிடம் பிரார்த்தனை செய்கிறேன்” இவ்வாறு பிரதமர் தெரிவித்துள்ளார்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத் தக்க எரிசக்தித் திட்டங்களுக்குக் கால நீடிப்பு
மத்திய அரசின் புதிய மற்றும் புதுப்பிக்கத் தக்க எரிசக்தி அமைச்சகத்தின்  நியமித்த புதுப்பிக்கத் தக்க எரிசக்தித் திட்ட அமலாக்க முகமைகள் மூலம் கடந்த மார்ச் 25ஆம் தேதி தொடங்க உத்தேசிக்கப்பட்டிருந்த புதுப்பிக்கத் தக்க எரிசக்தித் திட்டங்கள் அனைத்துக்கும் கால அவகாசம் ஐந்து மாதங்கள் நீடிக்கப்பட்டுள்ளது. பொதுமுடக்கம் மார்ச் 25ஆம் தேதி அமலுக்கு வந்ததை அடுத்து, இந்தக் கால அவகாசம் நீடிக்கப்படுகிறது. இதைப் போல் அமைச்சகத்தின் பல்வேறு திட்டங்களின் கீழ் தொடங்க உத்தேசிக்கப்பட்ட திட்டங்களும் கால நீடிப்பு பெறுகின்றன.
இத்திட்டத்திற்கான ஒப்புதலை மத்திய மின்சாரம் மற்றும் புதுப்பிக்கத் தக்க எரிசக்தித்துறை இணையமைச்சர்  ஆர்.கே. சிங் அளித்தார். இந்த முடிவு கடந்த ஆகஸ்ட் 13ஆம் தேதியிட்ட அமைச்சகத்தின் அலுவலகப் பதிவுக் குறிப்புக்கு  தெரிவிக்கப்பட்டுள்ளது.
“கோவிட் 19” தொற்று காரணமாகப் பொதுமுடக்கம் அமலில் இருப்பதால், தாங்கள் திட்டத்தைத் தொடங்குவதற்கு உரிய அவகாசம் அளிக்க வேண்டும் என்று புதுப்பிக்கத் தக்க எரிசக்தி உற்பத்தியில் ஈடுபடுவோர் அமைச்சகத்திடம் முறையிட்டனர். பொதுமுடக்கம் நீக்கப்பட்ட பிறகும் திட்டம் தொடங்குவதற்கு உகந்த சுமுகநிலை ஏற்படும் வரையில் அவகாசம் தரும்படி அவர்கள் கோரிக்கை விடுத்தனர். அவர்களது கோரிக்கை பரிசீலிக்கப்பட்ட பிறகு இது தொடர்பான முடிவு எடுக்கப்பட்டது.
தற்போதைய சூழலில், மத்திய புதுப்பிக்கத்தக்க எரிசக்தி அமைச்சகத்தின் கீழ் வரும் அனைத்து புதுப்பிக்கத் தக்க எரிசக்தி செயலாக்க ஏஜென்சிகளும் “கோவிட்-19” தொற்று காரணத்தால் தங்களது திட்டங்களைத் தொடங்க இயலாத அசாதாரண நிலை ஏற்பட்டதாகக் கருதப்படும்.
அனைவருக்குமான இந்த நீடிப்பைக் கோரும் புதுப்பிக்கத் தக்க எரிசக்தித் திட்டத்தில் ஈடுபடுவோர் ஒவ்வொருவரிடமும் ஆவணமோ, சான்றுகளோ கேட்கப்பட மாட்டாது. புதிதாகத் தொடங்குவதற்கான கால அவகாசம் கொடுக்கப்பட்ட காலத்திலேயே ஏற்கெனவே பணி தொடங்கியவர்களுக்கும் கால அவகாசம் தரப்படும்.
மாற்று எரிசக்தித் திட்டத்தில் ஈடுபடுவோர் அவர்களைச் சார்ந்துள்ள பொறியியல் கொள்முதல் கட்டமான காண்ட்ராக்டர்கள் , பொருள்கள், உபகரண சப்ளை செய்வோர், மூல உபகரண உற்பத்தியாளர்கள் ஆகியோருக்கும் உரிய கால அவகாசத்தை விரிவுபடுத்தலாம்.
அலுவலகப் பதிவுக் குறிப்பில்  மாநிலங்களின் மின்சாரம் மற்றும் எரிசக்தித் துறைகள் உள்ளிட்ட புதுப்பிக்கத் தக்க எரிசக்தித் துறைகளும் கோவிட்-19 தொற்று காரணமாக நடைமுறைக்கு வந்துள்ள பொதுமுடக்கக் காலத்தைத் திட்டம் தொடங்க இயலாத அசாதாரண நிலை ஏற்பட்டதாகக் கருதலாம். அதற்கேற்ப கால அவகாசத்தை அளிக்கலாம்.
மின்னணு மற்றும் தகவல் தொழில்நுட்பம்
கொரோனா பெருந்தொற்றை எதிர்ப்பதற்கு ஒருங்கிணைந்து சர்வதேச டிஜிட்டல் முயற்சிகள் எடுக்கப்பட வேண்டும்: ஜி20 டிஜிட்டல் அமைச்சர்கள் மாநாடு கேட்டுக் கொண்டுள்ளது
ஜி20 டிஜிட்டல் பொருளாதார பணிக்குழு கோவிட்-19ன் அமைச்சர்கள் மாநாட்டு அறிக்கையானது கொரோனா பெருந்தொற்றை எதிர்த்து போராடுவதற்கான ஒருங்கிணைந்த சர்வதேச டிஜிட்டல் முயற்சிகளுக்கு அழைப்பு விடுத்துள்ளது. தொடர்பியல் உள்கட்டமைப்பு வசதிகள் மற்றும் தொடர்பு வலைப்பின்னல் இணைப்பு ஆகியவற்றை வலுப்படுத்தும் நடவடிக்கைகளை மேற்கொள்ளுதல், பாதுகாப்பான முறையில் தனிநபர் சாராத தகவல் தரவை பரிமாறிக் கொள்ளுதல், சுகாதாரப் பராமரிப்புக்கான டிஜிட்டல் தீர்வுகளைப் பயன்படுத்துதல், இணையப் பாதுகாப்பு நிறைந்த உலகை உருவாக்குதல் மற்றும் வர்த்தகத்தை மீண்டும் எழுச்சி பெற வைத்தல் முதலான நடவடிக்கைகள் எடுக்கப்பட வேண்டும் என்று இந்த மாநாட்டில் தெரிவிக்கப்பட்டு உள்ளது. வழக்கத்துக்கு மாறாக விசேஷமான மெய்நிகர் ஜி20 டிஜிட்டல் பொருளாதார அமைச்சகர்களின் கூட்டம் கோவிட்-19 பெருந்தொற்று ஏற்படுத்தி உள்ள சவால்கள் குறித்து விவாதிப்பதற்காகவும் டிஜிட்டல் தொழில்நுட்பங்களை பயன்படுத்தி சர்வதேச அளவில் ஒருங்கிணைந்த முயற்சிகள் எடுப்பது குறித்து ஆலோசிப்பதற்காகவும் நேற்று நடைபெற்றது. இந்தக் கூட்டத்தில் இந்தியாவின் பிரதிநிதியாக மத்திய சட்டம் மற்றும் நீதி, தொடர்பியல் மற்றும் மின்னணுவியல், தகவல் தொழில்நுட்ப அமைச்சர் திரு.ரவி சங்கர் பிரசாத் கலந்து கொண்டார். இந்தக் கூட்டத்தில் ஜி20 உறுப்பு நாடுகளின் ஏனைய 19 டிஜிட்டல் அமைச்சர்களும் அழைக்கப்பட்ட நாடுகள் மற்றும் சர்வதேச நாடுகளின் பிரதிநிதிகளும் கலந்து கொண்டனர்.
கூட்டத்தில், ஜி20 டிஜிட்டல் அமைச்சர்கள் கொரோனா பெருந்தொற்றை கட்டுப்பாட்டில் கொண்டு வரவும் மக்களை பாதுகாக்கவும் டிஜிட்டல் மீடியத்தின் ஆற்றலை பெருமளவில் பயன்படுத்திக் கொள்ள வேண்டும் என்பதை ஒப்புக் கொண்டனர். மத்திய அமைச்சர் திரு ரவி சங்கர் பிரசாத் இந்த நெருக்கடியான காலகட்டத்தில் நாம் செய்கின்ற ஒவ்வொரு செயலும் நெருக்கடி காலத்திற்கு பிறகு எடுக்கவிருக்கின்ற நடவடிக்கைகளும் தற்போதைய பெருந்தொற்று காலத்தில் துவண்டு போய் இருக்கின்ற பொருளாதாரம் மற்றும் சமுதாயத்தை மேலும் சம வாய்ப்புள்ளதாக அனைவரையும் உள்ளடக்கியதாக மற்றும் நீடித்து நிலைத்து இருக்கும் வகையில் கட்டமைப்பதற்கு முதன்மையான கவனம் செலுத்த வேண்டும் என்று கூறியதோடு ஜி20 நாடுகளுக்கு மிக முக்கியமான பொறுப்பு உள்ளது என்பதையும் அமைச்சர் வலியுறுத்தினார்.
(Visitor Counter : 197
நிதி அமைச்சகம்
அரசின் தங்கப் பத்திரத்திட்டம் 2020-21  - வெளியீட்டு விலை
இந்திய அரசு அறிவிப்பு எண்  ஏப்ரல் 13, 2019 தேதியிட்ட 4  -B /  / 2020, அரசின் தங்கப்பத்திரங்கள் 2020-21  ஜூன் 08-12, 2020 காலகட்டத்தில் திறக்கப்படுவதுடன், தீர்வு தேதி ஜூன் 16, 2020 ஆக இருக்கும். சந்தா காலத்தில் பத்திரத்தின் வெளியீட்டு விலை ஒரு கிராமுக்கு 4,677 ரூபாயாக இருக்கும்  என ரிசர்வ் வங்கி 2020 ஜூன் 05 தேதியிட்ட செய்திக்குறிப்பில் வெளியிடப்பட்டுள்ளது.
இணையம் வாயிலாக விண்ணப்பிக்கும் முதலீட்டாளர்களுக்கும், டிஜிட்டல் முறை மூலம் கட்டணம் செலுத்துவோருக்கும் வெளியீட்டு விலையிலிருந்து ஒரு கிராமுக்கு 50 ரூபாய்  தள்ளுபடி செய்ய இந்திய அரசு, ரிசர்வ் வங்கியுடன் கலந்தாலோசித்து முடிவு செய்துள்ளது. அத்தகைய முதலீட்டாளர்களுக்கு தங்க பத்திரத்தின் விலை ஒரு கிராம் தங்கத்திற்கு 4,627 ரூபாய் ஆக இருக்கும் .
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 184.40 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 184.40 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.41 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1809893
நிதி அமைச்சகம்
தேசியத் தலைநகர் மண்டலம், ஹரியானா, மேற்கு வங்கம் ஆகிய இடங்களில் வருமான வரித்துறையினரின் சோதனைகளின் போது இறக்குமதிக்கான மதிப்புக் குறைக்கப்பட்ட ஏராளமான ரசீதுகள் கண்டுப்பிடிக்கப்பட்டன
தேசியத் தலைநகர் மண்டலம், ஹரியானா, மேற்கு வங்கம் ஆகிய இடங்களில் மடிக்கணினிகள், செல்பேசிகள் மற்றும் அவற்றின் பாகங்களை இறக்குமதி செய்யும், வியாபாரம் செய்யும் நிறுவனங்களில் வருமான வரித்துறை சோதனை மேற்கொண்டது. இந்த சோதனையின் போது மதிப்புக் குறைக்கப்பட்ட ரசீதுகள் இறக்குமதி செய்யப்பட்ட பொருள்கள் பற்றிய தவறான தகவல்கள், போலியான ஆவணங்கள் மற்றும் நாட்குறிப்புகள், டிஜிட்டல் ஆதாரங்கள் கண்டுப்பிடிக்கப்பட்டன.
‘எச்டிஎம்ஐ கேபிள்ஸ்’ என்ற நிறுவனம் ரூ.3.8 லட்சம் மதிப்புள்ள பொருட்கள் இறக்குமதி செய்யப்பட்டதாக கணக்கில் கொண்டுவந்துள்ளது. ஆனால் அது ரூ.64 கோடி மதிப்புள்ள மடிக்கணினிகள், செல்பேசிகள் போன்றவற்றை இறக்குமதி செய்திருப்பது தெரியவந்துள்ளது.
இந்த சோதனையின் போது ரூ.2.75 கோடி கணக்கில் வராத ரொக்கத் தொகை பறிமுதல்செய்யப்பட்டது
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1764307
-------
(Visitor Counter : 180
மனித வள மேம்பாட்டு அமைச்சகம்
72 மணி நேரத்துக்கும் குறைவான நேரத்தில் 2 லட்சத்துக்கும் மேற்பட்ட மாணவர்கள் National Test Practice App பதிவிறக்கம் செய்துள்ளனர் - திரு ரமேஷ் பொக்ரியால் `நிஷாங்க்'.
.இ.இ. முதன்மைத் தேர்வுகளுக்கும், நீட் தேர்வுகளுக்கும் தயாராகி வரும் மாணவர்களுக்காக தேசிய டெஸ்ட்டிங் ஏஜென்சி உருவாக்கிய National Test Abyaas App, மாணவர்கள் மத்தியில் மிகவும் பிரபலமாகியுள்ளது என்றும், 72 மணி நேரத்துக்கும் குறைவான நேரத்தில் 2 லட்சத்துக்கும் மேற்பட்ட மாணவ, மாணவியர் இந்த செயலியைப் பதிவிறக்கம் செய்துள்ளனர் என்றும் மத்திய மனிதவள மேம்பாட்டுத் துறை அமைச்சர் திரு ரமேஷ் பொக்ரியால் `நிஷாங்க்' தெரிவித்துள்ளார். ஜே.இ.இ. முதன்மைத் தேர்வு மற்றும் நீட் தேர்வுக்கான மாதிரித் தேர்வுகளில் 80 ஆயிரத்துக்கும் மேற்பட்டவர்கள் பங்கேற்றிருக்கிறார்கள் என்றும் அவர் குறிப்பிட்டுள்ளார். காலை 10 மணியில் இருந்து மதியம் 12 மணிக்கு இடைப்பட்ட நேரத்தில் அதிக அளவிலானவர்கள் மாதிரித் தேர்வுகளில் பங்கேற்பதாக அமைச்சர் தெரிவித்துள்ளார்.
முக்கியமான தேர்வுகளுக்குத் தயார்படுத்திக் கொள்வதில், ஒரே மாதிரியான சூழ்நிலையை உருவாக்குவதின் முக்கிய படிநிலையாக இந்தச் செயலி அமைந்துள்ளது என்று அமைச்சர் கூறினார். முன் எப்போதும் இல்லாத அளவுக்கான சுகாதார அவசரநிலை ஏற்பட்டுள்ள இந்தச் சூழ்நிலையில், மாணவர்கள் தேர்வுகளுக்கு தயார்படுத்திக் கொள்ள இந்தச் செயலி உதவிகரமாக இருக்கும் என்று அவர் தெரிவித்தார். உடனடியாக, உண்மைத்தன்மையான, பாரபட்சமற்ற முடிவுகளை அளிக்கக் கூடிய, உலகின் மிகப் பெரிய ஆன்லைன் தேர்வு நடைமுறையை இந்தச் செயலி மூலம் அளிக்க வேண்டும் என்பது தான் நமது இலக்கு என்றும் அமைச்சர் கூறினார்.
(Visitor Counter : 151
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 92 கோடியை கடந்து குறிப்பிடத்தக்க சாதனை
நாட்டில் கடந்த 24 மணி நேரத்தில் 59,48,360 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 92 கோடியைக்  கடந்துள்ளது. 89,35,354 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 24,770 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,31,75,656- ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 97.94 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 101 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 18,833 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,46,687; கடந்த 203 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.73 சதவீதமாக உள்ளது.
கடந்த 24 மணி நேரத்தில் 14,09,825 கொவிட் பரிசோதனைகள் செய்யப்பட்டன. இதுவரை மொத்தம் 57.68 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி விழுக்காடு தொடர்ந்து 103 நாட்களாக 3 சதவீதத்திற்கும் கீழே, 1.68 சதவீதமாகவும், தினசரி தொற்று உறுதி விகிதம் 1.34 சதவீதமாகவும் இன்று பதிவாகியுள்ளது. இந்த எண்ணிக்கை 37 நாட்களாக 3 சதவீதத்திற்குக் குறைவாகவும், தொடர்ந்து 120 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761282
குடியரசுத் தலைவர் செயலகம்
குடியரசுத் தலைவர் அக்டோபர் 29, 30 தேதிகளில் இமாச்சலப்பிரதேசம் செல்கிறார்
குடியரசுத் தலைவர் திரு. ராம் நாத் கோவிந்த் அக்டோபர் 29 மற்றும் 30 தேதிகளில் இமாச்சலப்பிரதேசம் செல்கிறார்.
29 ஆம் தேதியன்று குடியரசுத் தலைவர், காங்ராவில் உள்ள டாக்டர் ராஜேந்திர பிரசாத் அரசு மருத்துவக் கல்லூரியின் முதலாவது பட்டமளிப்பு விழாவில் பங்கேற்று சிறப்பிக்கிறார்.
30 ஆம் தேதியன்று, சிம்லாவில், இமாச்சலப் பிரதேச பல்கலைக்கழகத்தின் 24-வது பட்டமளிப்பு விழாவில் குடியரசுத் தலைவர் கலந்து கொள்கிறார்.
அறிவியல் மற்றும் தொழில்நுட்பத்துறை
இந்திய புத்தொழில் நிறுவனங்கள் உலகளாவிய வரையறைகளை நிர்ணயிக்கின்றன
இந்தியாவின் புத்தொழில்  நிறுவன சூழல் உலகளாவிய தரவரிசையில் முன்னணி இடத்தை எட்டியுள்ளதாக மத்திய அறிவியல் மற்றும் தொழில்நுட்பத்துறை இணையமைச்சர் திரு ஜிதேந்திர சிங் கூறியுள்ளார்.
புதுதில்லியில் ஸ்ரீபத்மாவதி வெங்கடேஸ்வரா அறக்கட்டளை நிறுவனத்தால் வழங்கப்படும் ஸ்ரீராமகிருஷ்ண பரமஹம்சா விருது வழங்கும் நிகழ்ச்சியில் கலந்து கொண்டு பேசிய அவர், கல்வி நிறுவனங்கள், புத்தொழில் நிறுவனங்கள், ஆய்வு நிறுவனங்கள், தொழில் நிறுவனங்கள் போன்றவை இணைந்து செயல்பட்டால் அதிக பலன்கள் கிடைக்கும் என்று கூறினார். அறிவியல் ஆராய்ச்சி மற்றும் மேம்பாட்டுத்துறையில் இந்தியா, மேலும் முன்னேற வேண்டியது அவசியம் என்று அவர் தெரிவித்தார். கொவிட் பெருந்தொற்று காலத்தில் நாட்டின் உயிரி தொழில்நுட்பத்துறை மரபணு அடிப்படையிலான உலகின் முதல் தடுப்பூசியை உருவாக்கியதாக அவர் குறிப்பிட்டார்.
ஸ்ரீபத்மாவதி வெங்கடேஸ்வரா அறக்கட்டளை வளரும் விஞ்ஞானிகளை ஊக்குவிப்பதற்கு அமைச்சர் பாராட்டு தெரிவித்தார். ஆராய்ச்சி மற்றும் மேம்பாட்டுத்துறையில் அரசுடன் தனியார் துறையும் இணைந்து பணியாற்றும் போது முன்னேற்றத்தின் வேகம் இரட்டிப்பதாக அவர் கூறினார். உயிரி அறிவியல் மற்றும் வேளாண் அறிவியல் துறைகளில் சிறப்பாக செயல்பட்டவர்களுக்கு இந்நிகழ்ச்சியில் பரமஹம்சா விருதுகளை திரு ஜிதேந்திர சிங் வழங்கினார்.
விண்வெளித்துறை
அரசு வழியில் மட்டுமே செயற்கைக்கோள்கள் உருவாக்கம் மற்றும் அதனை ஏவுவதற்கான நடவடிக்கைகளுக்கு விண்வெளித்துறையில் நேரடி அந்நிய முதலீட்டுக்கு 100 சதவீதம் தற்போது அனுமதிக்கப்படுவதாக மத்திய அமைச்சர் டாக்டர் ஜிதேந்திர சிங் தெரிவித்தார்
அரசு வழியில் மட்டுமே செயற்கைக்கோள்கள் உருவாக்கம் மற்றும் அதனை ஏவுவதற்கான நடவடிக்கைகளுக்கு விண்வெளித்துறையில் நேரடி அந்நிய முதலீட்டுக்கு 100 சதவீதம் தற்போது அனுமதிக்கப்படுவதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்தார்.
இது குறித்து டாக்டர் ஜிதேந்திர சிங், மாநிலங்களவையில் தாக்கல் செய்த அறிக்கையில், இந்திய தேசிய விண்வெளி மேம்பாட்டு அங்கீகார மையம்  ஒழுங்குப்படுத்தப்பட்டு வருவதாக கூறினார். மாற்றியமைக்கப்பட்ட நேரடி அந்நிய கொள்கையில் விண்வெளி நடவடிக்கைகள் குறித்த பரிசீலனையை அரசு தற்போது மேற்கொண்டு வருவதாகத் தெரிவித்தார்.
ரசாயனம் மற்றும் உரங்கள் அமைச்சகம்
பாஸ்பாட்டிக் உரங்களில் இந்தியா தற்சார்படைய உள்ளது
பாஸ்பாட்டிக் உரங்கள்  கிடைப்பதை மேம்படுத்தும் நோக்கிலும், இறக்குமதிகளை சார்ந்திருப்பதை குறைத்து உரங்களில் உண்மையிலேயே இந்தியாவை தற்சார்படைய செய்யும் நோக்கிலும், உரங்கள் துறையின் அதிகாரிகள் மற்றும் உர தொழில்களின் பங்குதாரர்களுடனான கூட்டம் ஒன்றுக்கு மத்திய ரசாயனம் மற்றும் உரங்கள் இணை அமைச்சர் திரு மன்சுக் மாண்டவியா தலைமை வகித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730947
விவசாயத்துறை அமைச்சகம்
உணவு மற்றும் ஊட்டச்சத்து பாதுகாப்பிற்காக வேளாண் பல்லுயிரை வலுப்படுத்துவதற்கான பிரிக்ஸ் கூட்டணி
“உணவு மற்றும் ஊட்டச்சத்து பாதுகாப்பிற்காக வேளாண் பல்லுயிரை வலுப்படுத்துவதற்கான பிரிக்ஸ் கூட்டணி” என்ற கருப்பொருளில் பிரேசில், ரஷ்யா, சீனா மற்றும் தென் ஆப்பிரிக்கா ஆகிய நாடுகளின் அமைச்சர்கள், காணொலி வாயிலான கூட்டத்தில் கலந்து கொண்டனர்.
வேளாண் ஆராய்ச்சி, விரிவாக்கம், தொழில்நுட்ப பரிமாற்றம், பயிற்சி மற்றும் திறன் கட்டமைப்பு உள்ளிட்ட துறைகளில் ஒத்துழைப்பை ஊக்குவிப்பதற்காக பிரிக்ஸ்  வேளாண் ஆராய்ச்சி தளத்தை இந்தியா உருவாக்கியுள்ளது. இந்தத் தளத்தை இயக்கவும், உற்பத்தியாளர்களின் தேவையைப் பூர்த்தி செய்வதற்காகவும், தொழில்நுட்பங்களின் பயன்பாட்டை மேம்படுத்துவதற்கான ஆராய்ச்சி ஒத்துழைப்பை ஊக்குவிப்பது குறித்து கூட்டத்தில் விவாதிக்கப்பட்டது.
பிரிக்ஸ் அமைப்பின் 11-ஆவது கூட்டத்தின் கூட்டுப் பிரகடனம் மற்றும் 2021- 24-ஆம் ஆண்டிற்கான திட்ட அறிக்கைக்கு பிரிக்ஸ் நாடுகளின் வேளாண் ஒத்துழைப்பு மற்றும் பிரிக்ஸ் வேளாண் ஆராய்ச்சி தளம் குறித்து விரிவாக ஆலோசிக்கப்பட்டது.
மத்திய வேளாண் மற்றும் விவசாயிகள் நல அமைச்சகத்தின் செயலாளர் திரு சஞ்சய் அகர்வால், கூடுதல் செயலாளர் திரு அபிலாஸ்கா லிகி, இணைச் செயலாளர் திருமிகு அலக்நந்தா தயாள், ஆகியோர் ஆகஸ்ட் 12-13ம் தேதிகளில் நடைபெற்ற பிரிக்ஸ் பணிக் குழு கூட்டத்தில் காணொலி வாயிலாகக் கலந்து கொண்டார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745700
சுற்றுச்சூழல் மற்றும் வனத்துறை அமைச்சகம்
பருவநிலை மாற்ற செயல்திறன் குறியீடு
பருவநிலை மாற்ற செயல்திறன் குறியீடு 2023 அறிக்கை அண்மையில் வெளியிடப்பட்டது. இதில் முன்பிருந்த நிலையைவிட 2 இடங்கள் முன்னேறி இந்தியா 8வது இடத்தைப் பிடித்துள்ளது. அனைத்துக் குறியீட்டு வகைகளிலும் ஒட்டுமொத்தமாக மிக உயர்ந்த மதிப்பீட்டை அடைய எந்த நாட்டின் செயல்பாடும் போதுமானதாக இல்லாததால், முதல் மூன்று இடங்கள் அதாவது 1-3 காலியாக உள்ளன. அதன்பிறகான முதல் 5 நாடுகளில் இந்தியா இடம்பிடித்துள்ளது. இந்தியா , பிரிட்டன் , மற்றும் ஜெர்மனி . மூன்று ஜி 20 நாடுகள் மட்டுமே பருவநிலை மாற்ற செயல்திறன் குறியீடு 2023ல் அதிக செயல்திறன் கொண்ட நாடுகளாக உள்ளன. எனவே இந்தியாவின் தரவரிசை ஜி 20 நாடுகளில் சிறந்ததாக உள்ளது.
பருவநிலை மாற்ற செயல்திறன் குறியீட்டின் பல்வேறு அம்சங்களில் இந்தியாவின் தரவரிசை வருமாறு:
பசுமைக்குடில் வாயு வெளியேற்றம் – உயர்நிலை
புதுப்பிக்கவல்ல எயசக்தி - நடுத்தரம்
எரிசக்திப் பயன்பாடு - உயர்நிலை
பருவநிலக் கொள்கை - நடுத்தரம்
சுற்றுச்சூழல், வனம் மற்றும் பருவநிலை மாற்றத் துறை இணையமைச்சர் திரு அஸ்வினி குமார் சௌபே இன்று மக்களவையில் எழுத்துபூர்வமாக அளித்த பதிலில் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884764
மத்திய அமைச்சரவை
இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.
இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பாக இந்த ஆண்டு ஜூன் மாதம் கையெழுத்தான புரிந்துணர்வு ஒப்பந்தத்திற்கு இன்று புதுதில்லியில் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பயன்கள்:
இந்தியா-சிங்கப்பூர் இடையே நிதி சார்ந்த தொழில்நுட்பத்தில் ஒத்துழைப்புக்களை மேம்படுத்துவதற்காக இருநாடுகளும் இணைந்து இணை பணிக்குழுவை அமைத்துள்ளன. இந்த ஒத்துழைப்பு நிதிச் சார்ந்த விஷயங்களில் இருநாடுகளுக்கும் பரஸ்பரம் பயனளிக்கும். பண பரிவர்த்தனையில் பாதுகாப்பு, டிஜிட்டல் முறையில் பண பரிவர்த்தனை, மின்னணு பண பரிவர்த்தனைக்கு வசதியாக ரூபாய் ஒருங்கிணைப்பு, யுபிஐ துரித பண பரிவர்த்தனை தொடர்பு உள்ளிட்ட பல நிதிச் சேவைகளை இருநாடுகளும் இந்த புரிந்துணர்வு ஒப்பந்தத்தின் மூலம் பெறமுடியும். ஆசிய பிராந்தியத்தில் நிதிச் சந்தைகளை ஒழுங்குப்படுத்துவதற்கும், நிதிச் சந்தை, காப்பீட்டுத் துறை பிரச்சினைகளுக்கு தீர்வு காணவும் இந்த ஒப்பந்தம் உதவும்.
சுகாதாரம் மற்றும் குடும்ப நலத்துறை அமைச்சகம்
பொருளாதாரத்தை மீட்கவும், இயல்பு நிலைக்கு மீண்டும் செல்லவும் விரைவாக தடுப்பூசியை செலுத்துவது மிகவும் அவசியம்: டாக்டர் வி கே பால்
கொவிட் தடுப்பூசிக்கான மாற்றியமைக்கப்பட்ட வழிமுறைகள் அமலுக்கு வந்த முதல் நாளில் சுமார் 81 லட்சம் தடுப்பூசிகள் செலுத்தப்பட்டிருப்பதாக நிதி ஆயோக் உறுப்பினர்  டாக்டர் வி கே பால் தெரிவித்துள்ளார்.
டிடி நியூஸ் தொலைக்காட்சியில் பேசிய அவர், முதல் நாளனாறு செலுத்தப்பட்டுள்ள தடுப்பூசிகளின் எண்ணிக்கை, பல்வேறு நாட்களுக்கும், வாரங்களுக்கும் தொடர்ந்து தடுப்பூசியை செலுத்தும் செயல்திறனை இந்தியா பெற்றிருப்பதை எடுத்துரைப்பதாகக் கூறினார். “மத்திய மற்றும் மாநில அரசுகளுக்கு இடையேயான ஒருங்கிணைப்பு, முறையான திட்டமிடல் மற்றும் இந்தப் பணியை இயக்க கதியில் மேற்கொண்டதன் காரணமாக இது சாத்தியமானது”, என்று டாக்டர் பால் மேலும் தெரிவித்தார்.
கொவிட் சரியான நடத்தைமுறைகள் பின்பற்றப்பட்டு, பெருவாரியான மக்கள் தடுப்பூசியை செலுத்திக் கொண்டால், மூன்றாவது அலையைத் தடுக்க முடியும் என்று டாக்டர் பால் நம்பிக்கை தெரிவித்தார். இந்தியப் பொருளாதாரம் மீளவும், இயல்பு பணிகள் மீண்டும் தொடங்கவும், அனைவருக்கும் விரைவாக தடுப்பூசி செலுத்துவது முக்கியம் என்று நிதி ஆயோக் உறுப்பினர் வலியுறுத்தினார். “நமது அன்றாடப் பணிகளை நாம் மேற்கொள்ள வேண்டும், நமது சமூக வாழ்க்கையைத் தொடர வேண்டும், பள்ளிகள், வர்த்தகங்களை மீண்டும் திறக்க வேண்டும், நமது பொருளாதாரத்தை மேம்படுத்த வேண்டும்; துரிதகதியில் தடுப்பூசியை செலுத்தும்போது மட்டுமே நம்மால் இவை அனைத்தையும் மேற்கொள்ள முடியும்.”
நமது தடுப்பூசிகள் பாதுகாப்பற்றவை என்று கருதுவது மிகப்பெரிய தவறு என்று டாக்டர் பால் எச்சரித்தார். “நமது தடுப்பூசிகளைப் போலவே, உலகளவில் செயல்படும் அனைத்துத் தடுப்பூசிகளும் அவசரகால பயன்பாட்டிற்கான அனுமதியைப் பெற்றுள்ளன. சமூகத்தின் பல்வேறு பிரிவைச் சேர்ந்த மக்கள் இவற்றைப் போட்டுக் கொண்டுள்ளனர். இரண்டாவது அலை தற்போது குறைந்துள்ளதால் கொவிட்-19 தடுப்பூசியை செலுத்திக் கொள்வதற்கு இதுவே சரியான தருணமாகும்”, என்று அவர் குறிப்பிட்டார். நமது சுகாதாரப் பணியாளர்களுக்கு முன்னுரிமை அளித்து அவர்களுக்கு தடுப்பூசியை செலுத்தியதால் இரண்டாவது அலையிலிருந்து அவர்கள் எவ்வாறு பாதுகாக்கப்பட்டனர் என்பதை டாக்டர் பால் சுட்டிக்காட்டினார்.
நேர்முக நிகழ்ச்சியில் கலந்து கொண்ட தடுப்பூசி குறித்த தேசிய தொழில்நுணுக்க ஆலோசனைக் குழுவின் தலைவர் டாக்டர் என் கே அரோரா பேசுகையில், அதிக எண்ணிக்கையிலான தடுப்பூசிகள் செலுத்தப்பட்டிருப்பதன் மூலம் மிகப்பெரிய சாதனை நிகழ்த்தப்பட்டிருப்பதாகத் தெரிவித்தார். “இன்று நாம் மேற்கொண்டது, மிகப்பெரிய சாதனை. தினசரி, குறைந்தது ஒரு கோடி பேருக்கு தடுப்பூசியை செலுத்துவதே எங்களது இலக்கு. தினமும் 1.25 கோடி கொவிட்-19 டோஸ்களை சுலபமாக வழங்கும் வகையிலான செயல்திறன் நம்மிடையே உள்ளது”, என்று அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729282
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங்கும் பிரான்ஸ் பாதுகாப்பு அமைச்சர் திருமதி ஃபிளாரன்ஸ் பார்லியும் புதுதில்லியில் 3-வது வருடாந்தர பாதுகாப்புப் பேச்சுவார்த்தையை நடத்தினர்
இந்தியா மற்றும் பிரான்ஸ் இடையே மூன்றாவது வருடாந்தர பாதுகாப்புப் பேச்சுவார்த்தை பாதுகாப்பு அமைச்சர் திரு ராஜ்நாத் சிங் மற்றும் பிரான்ஸ் நாட்டின் பாதுகாப்பு அமைச்சர் திருமதி ஃபிளாரன்ஸ் பார்லி இடையே புதுதில்லியில் 2021 டிசம்பர் 17 அன்று நடைபெற்றது. இருதரப்பு, பிராந்திய, பாதுகாப்பு மற்றும் பாதுகாப்பு தொழில்துறையில் ஒத்துழைப்பு உள்ளிட்ட விஷயங்கள் இந்த வருடாந்தரக் கூட்டத்தில் விரிவாக விவாதிக்கப்பட்டன.
பெருந்தொற்று சவால்கள் இருந்த போதும் இருநாட்டு ராணுவங்களின் ஒத்துழைப்பு அதிகரித்திருப்பதை இரு அமைச்சர்களும் ஆய்வு செய்தனர். அனைத்து நிலைகளிலும் பாதுகாப்பு ஒத்துழைப்பை அதிகப்படுத்துவதற்கான வழிவகைகள் பற்றியும் அவர்கள் விவாதித்தனர். பயங்கரவாதத்திற்கு எதிரான நடவடிக்கைகளை மையப்படுத்தி இந்தியாவும், பிரான்சும் சக்தி என்ற இருதரப்பு ராணுவ பயிற்சியை இந்தியாவும், பிரான்சும் 2021 நவம்பரில் பிரான்சில் நடத்தின.
முன்னதாக திருமதி ஃபிளாரன்ஸ் பார்லி, பிரதமர் திரு நரேந்திர மோடியை சந்தித்தார். தமது பயணத்தின் போது இந்திய பிரமுகர்கள் பலரையும் அவர் சந்திப்பார் என்று எதிர்பார்க்கப்படுகிறது.